4.  การประกอบธุรกิจ

    1.  ลักษณะผลิตภัณฑ์และบริการ

กลุ่มบริษัทดำเนินธุรกิจพัฒนาซอฟต์แวร์เกมและแอพพลิเคชั่น
โดยถือเป็นหนึ่งในผู้บุกเบิกในธุรกิจพัฒนาซอฟต์แวร์เกมโดยเฉพาะซอฟต์แวร์เกมคอนโซลในประเทศไทย
ภายใต้เครื่องหมายการค้า “CyberPlanet Interactive”
ทั้งนี้ปัจจุบันผลิตภัณฑ์ของกลุ่มบริษัทสามารถแบ่งแยกได้ 5 ลักษณะ ได้แก่
ซอฟต์แวร์เกมสำหรับเครื่องเล่นเกมคอนโซล ซอฟต์แวร์เกมสำหรับเครื่องคอมพิวเตอร์
แอพพลิเคชั่นสำหรับองค์กรบนเครื่องคอมพิวเตอร์พกพา ซอฟต์แวร์เกมสำหรับโทรศัพท์เคลื่อนที่
(Tablet PC) และแอนิเมชัน

นอกจากนี้กลุ่มบริษัทยังมีธุรกิจเสริมทักษะการเรียนรู้สำหรับเด็ก
ซึ่งถือเป็นธุรกิจที่มีความเกี่ยวเนื่องกับธุรกิจในปัจจุบันของกลุ่มบริษัท โดยให้ บริษัท อินฟอร์เมติกซ์
พลัส จำกัด
ซึ่งเป็นบริษัทย่อยของบริษัทดำเนินธุรกิจสถาบันเสริมทักษะการเรียนรู้สำหรับเด็กภายใต้ชื่อเครื่องหมายการค้า
“Genius planet” โดยกลุ่มบริษัททำการผลิตและพัฒนาซอฟต์แวร์เกมเพื่อการศึกษา หรือเรียกว่า
Casual Edutainment Software
เพื่อใช้เป็นสื่อประกอบการเรียนการสอนผ่านเครื่องเล่นคอมพิวเตอร์พกพา
ซึ่งถือเป็นสื่อส่งเสริมการเรียนรู้ที่ทำให้เด็กสามารถได้รับความรู้ทางด้านวิชาการ
และความเพลิดเพลินจากการเล่นเกมควบคู่กันไปได้ โดยหลักสูตรแรกที่กลุ่มบริษัทพัฒนาขึ้น
เป็นหลักสูตรที่มุ่งเน้นการพัฒนาทักษะการเรียนรู้สำหรับวิชาภาษาอังกฤษ
ซึ่งหลักสูตรดังกล่าวมีระยะเวลาของหลักสูตร 16 เดือน
โดยลูกค้ากลุ่มเป้าหมายคือกลุ่มเด็กระดับประถมศึกษา

ในส่วนของการพัฒนาซอฟต์แวร์สำหรับอุปกรณ์แต่ละประเภทนั้น
จะมีความแตกต่างในเรื่องรูปแบบความซับซ้อนของซอฟต์แวร์
เพื่อให้สามารถใช้งานได้สอดคล้องกับเทคโนโลยีทั้งทางด้านฮาร์ดแวร์ ซอฟต์แวร์
และรูปแบบในการใช้งานของแต่ละประเภทอุปกรณ์
โดยวงจรชีวิตผลิตภัณฑ์แต่ละประเภทมีความแตกต่างกันตามระยะเวลาการเปลี่ยนแปลงทางเทคโนโลยีและการเปลี่ยนแปลงทางด้านการตลาด

ทั้งนี้ สัดส่วนรายได้จากการพัฒนาซอฟต์แวร์ระหว่างปี 2552 - 2554 สามารถแสดงได้ดังนี้

  --------------------------------------- ----------- ---------- ----------
                                          ปี 2552      ปี 2553     ปี 2554

  ซอฟต์แวร์เกมคอนโซล                        79.76%      47.97%     26.84%

  ซอฟต์แวร์เกมคอมพิวเตอร์                     15.94%      20.68%     31.05%

  ซอฟต์แวร์เกมโทรศัพท์เคลื่อนที่                  0.28%       0.00%      -

  ซอฟต์แวร์สำหรับสถาบันเสริมทักษะ               4.02%       26.50%     42.11%

  แอนิเมชัน                                 -           4.85%      -

  รวมรายได้จากการพัฒนาซอฟต์แวร์               100.00%     100.00%    100.00%

                                                                 
  --------------------------------------- ----------- ---------- ----------

1.  ซอฟต์แวร์เกมคอนโซล (Console game)

กลุ่มบริษัทเริ่มทำการพัฒนาซอฟต์แวร์เกมคอนโซลตั้งแต่ปี 2550 โดยในปี 2552-2554
กลุ่มบริษัทมีรายได้การพัฒนาซอฟต์แวร์เกมคอนโซลในสัดส่วน ร้อยละ 79.76 ร้อยละ 47.97
และร้อยละ 26.84 ของรายได้จากการพัฒนาซอฟต์แวร์ ตามลำดับ

ทั้งนี้ เครื่องเล่นเกมคอนโซล คือ
เครื่องเล่นเกมประเภทหนึ่งที่แสดงภาพผ่านทางหน้าจอภายในเครื่อง หรือต่อกับเครื่องแสดงภาพอื่นๆ
เช่น โทรทัศน์ หรือ เครื่องขยายภาพ (Projector) ซึ่งสามารถแบ่งได้เป็น 2
ประเภทหลักตามลักษณะการใช้งาน ได้แก่
เครื่องเล่นเกมคอนโซลที่มีไว้เล่นเพื่อความบันเทิงภายในบ้าน
และเครื่องเล่นเกมคอนโซลประเภทพกพา โดยปัจจุบันมีบริษัทผู้ผลิตเครื่องเกมคอนโซลรายใหญ่เพียง
3 ราย ได้แก่ นินเทนโด โซนี่ และไมโครซอฟต์ โดยผู้ผลิตแต่ละรายได้ผลิตเครื่องเล่นเกมคอนโซล
ดังนี้

+--------------------------+---------------------+--------------------+
|                          | เครื่องเล่นเกมคอนโซล   | เครื่องเล่นเกมคอนโซล  |
|                          |                     |                    |
|                          | ภายในบ้าน            | ประเภทพกพา         |
+--------------------------+---------------------+--------------------+
| Nintendo Co., Ltd        | Nintendo Wii,       | Nintendo DSi,      |
| (นินเทนโด)                | Gamecube            | Nintendo DS        |
+--------------------------+---------------------+--------------------+
| Sony Corporation (โซนี่)   | Playstation3,       | Playstation        |
|                          | Playstation2        | Portatble (PSP),   |
+--------------------------+---------------------+--------------------+
| Microsoft Corporation    | Xbox360, Xbox       | -                  |
| (ไมโครซอฟท์)              |                     |                    |
+--------------------------+---------------------+--------------------+
|                          |                     |                    |
+--------------------------+---------------------+--------------------+

ในการประกอบธุรกิจกลุ่มบริษัทมุ่งเน้นทำการพัฒนาซอฟต์แวร์เกมสำหรับเครื่องเล่นเกมคอนโซลของนินเทนโด
และโซนี่เป็นหลัก เนื่องจากเครื่องเล่นเกมคอนโซลดังกล่าวมีจำนวนผู้เล่นเป็นจำนวนมาก
มีลูกค้ากลุ่มเป้าหมายและเทคโนโลยีที่ใช้ในการพัฒนาซอฟต์แวร์เกมสำหรับเครื่องคอนโซลดังกล่าวที่ความเหมาะสมกับซอฟต์แวร์เกมของกลุ่มบริษัท
โดยกลุ่มบริษัทได้รับการแต่งตั้งจากนินเทนโดให้เป็นผู้พัฒนาซอฟต์แวร์เกมที่ได้รับอนุญาต (Nintendo
Licensed Developer) ในการพัฒนาซอฟต์แวร์เกมสำหรับเครื่องเล่น Nintendo Wii
และNintendo DS
รวมทั้งมีสิทธิในการใช้เทคโนโลยีและอุปกรณ์ในการพัฒนาซอฟต์แวร์เกมสำหรับเครื่องเล่นเกมคอนโซลดังกล่าว
นอกจากนี้กลุ่มบริษัทยังได้รับสิทธิในการใช้เทคโนโลยีและอุปกรณ์สำหรับเครื่องเล่นเกม
Playstaion2 และเครื่องเล่นเกม PSP ซึ่งเป็นเครื่องเล่นเกมคอนโซลที่ผลิตโดยโซนี่
รวมทั้งได้รับสิทธิในการใช้เทคโนโลยีและอุปกรณ์สำหรับเครื่องเล่นเกม Xbox360
ซึ่งผลิตโดยไมโครซอฟต์อีกด้วย

ตัวอย่างซอฟต์แวร์เกมคอนโซลที่พัฒนาโดยกลุ่มบริษัท จำแนกตามประเภทเครื่องเล่นเกมคอนโซล
มีดังนี้

  -------------- ----------- ----------- ----------- ------------ -----------
  Nintendo Wii   []          []          []          []           []

                 []          []          []          []           []

  Nintendo DS    []          []          []          []           []

                 []          []          []          []           []

  Playstation2   []          []          []          []           []
  -------------- ----------- ----------- ----------- ------------ -----------

ซอฟต์แวร์เกมคอนโซลที่กลุ่มบริษัทพัฒนาในระยะเริ่มต้นนั้น
เป็นการนำซอฟต์แวร์เกมคอมพิวเตอร์ที่กลุ่มบริษัทพัฒนาไว้แล้วมาปรับปรุงเพิ่มเติม
เพื่อให้สามารถใช้งานได้กับเครื่องเล่นเกมคอนโซลของผู้ผลิตต่างๆ
ต่อมาจึงได้มีการพัฒนาซอฟต์แวร์เกมคอนโซลใหม่ๆ ที่จัดเป็นเกมที่มีคุณภาพสูง (Premium Game)
เช่น เกม Barbie Fashion Show และเกม Beauty Salon เป็นต้น
โดยกลุ่มบริษัทมุ่งเน้นการพัฒนาซอฟต์แวร์เกมแนวแคชชวล (Casual)
ที่มีเนื้อหาที่สร้างสรรค์และส่งเสริมการเรียนรู้ สำหรับผู้เล่นเด็กและครอบครัวเป็นหลัก
ซึ่งเกมแนวแคชชวลนั้นเป็นเกมที่เหมาะสำหรับการผ่อนคลายยามว่าง (Casual gamer)
มีเนื้อหาและรูปแบบการเล่นที่หลากหลาย อาทิเช่น เกมแนวผจญภัย (Adventure),
เกมแนววางแผนกลยุทธ (Strategy), เกมไขปริศนา (Puzzle) เป็นต้น
ทั้งนี้กลุ่มบริษัทได้พัฒนาซอฟต์แวร์เกมเนื้อหาเดียวกันสำหรับเครื่องเล่นเกมคอนโซลมากกว่าหนึ่งประเภทเพื่อเพิ่มโอกาสในการเข้าถึงกลุ่มลูกค้าปลายทางที่มีความหลากหลายในการเลือกใช้งานเครื่องเล่นเกมคอนโซลของผู้ผลิตเครื่องเล่นแต่ละราย

2.  ซอฟต์แวร์เกมสำหรับเครื่องคอมพิวเตอร์ (Computer Game)

ซอฟต์แวร์เกมสำหรับเครื่องคอมพิวเตอร์เป็นผลิตภัณฑ์หลักของกลุ่มบริษัทในช่วงระหว่างปี
2543-2550 โดยในปี 2552 – 2554
กลุ่มบริษัทมีรายได้จากการพัฒนาซอฟต์แวร์เกมคอมพิวเตอร์ในสัดส่วน ร้อยละ 15.94 ร้อยละ
20.68 และร้อยละ 31.05 ของรายได้จากการพัฒนาซอฟต์แวร์เกม ตามลำดับ

ทั้งนี้ ซอฟต์แวร์เกมสำหรับเครื่องคอมพิวเตอร์ สามารถแบ่งได้เป็น 2 รูปแบบ คือ
เกมคอมพิวเตอร์แบบออฟไลน์ (Offline Game) และเกมคอมพิวเตอร์แบบออนไลน์ (Online
Game) โดยจากเดิมกลุ่มบริษัทมุ่งเน้นการพัฒนาซอฟต์แวร์เกมคอมพิวเตอร์ในลักษณะออฟไลน์เป็นหลัก
แต่ปัจจุบันได้เริ่มมุ่งเน้นให้บริการรับจ้างพัฒนาเกมคอมพิวเตอร์ออนไลน์บนหน้าเว็บ (Web Base
Game Online) เช่น เฟซบุ๊ก
ซึ่งเป็นเครือข่ายสังคมออนไลน์ที่กำลังได้รับความนิยมอย่างมากในขณะนี้ อีกทั้ง
เกมออนไลน์บนหน้าเว็บมีแนวโน้มการขยายตัวที่ดีในอนาคต

กลุ่มบริษัทเริ่มพัฒนาซอฟต์แวร์เกมคอมพิวเตอร์ตั้งแต่ปี 2543
โดยในช่วงแรกของการประกอบธุรกิจกลุ่มบริษัทมีการพัฒนาซอฟต์แวร์เกมคอมพิวเตอร์หลากหลายรูปแบบ
ทั้งเกมวางแผนกลยุทธ์(Real-time Strategy) เกมต่อสู้ (Action) เกมจำลองสถานการณ์
(Simulation)
รวมถึงการนำเอาตัวละครที่ได้รับความนิยมมาเป็นตัวละครหลักในเกมที่ทำการพัฒนา เช่น ปังปอนด์
อุลตร้าแมน เป็นต้น นอกจากนี้กลุ่มบริษัท ยังให้ความร่วมมือกับหน่วยงานของภาครัฐและเอกชน
ในการพัฒนาซอฟต์แวร์เกมที่มีเนื้อหาเป็นประโยชน์ต่อเยาวชนและสนับสนุนนโยบายของภาครัฐ
อาทิเช่น เกม Moontra Kid ซึ่งเป็นเกมที่มีเนื้อหาต่อต้านยาเสพติด และเกม CEO City
ที่มีเนื้อหาประชาสัมพันธ์สินค้าหนึ่งตำบลหนึ่งผลิตภัณฑ์ (OTOP) เป็นต้น

ตั้งแต่ปี 2550
กลุ่มบริษัทมุ่งเน้นการพัฒนาซอฟต์แวร์เกมแนวแคชชวลเพื่อความบันเทิงและส่งเสริมความรู้
(Edutainment) สำหรับเด็กเล็กอายุตั้งแต่ 2 ปีจนถึงระดับประถมศึกษา
โดยจะเป็นเกมที่มีเนื้อหาส่งเสริมการเรียนรู้และความรู้รอบตัวต่างๆ ควบคู่ไปกับการเล่นเกม
โดยใช้ตัวการ์ตูนเป็นสื่อในการเรียนรู้

ปัจจุบันกลุ่มบริษัทได้พัฒนาซอฟต์แวร์เกมสำหรับเครื่องคอมพิวเตอร์ไปแล้วกว่า 30 เกม
และพัฒนาเกมคอมพิวเตอร์ออนไลน์บนหน้าเฟซบุ๊กจำนวน 3 เกม
โดยตัวอย่างซอฟต์แวร์เกมคอมพิวเตอร์ที่พัฒนาโดยกลุ่มบริษัท

มีดังนี้

เกมคอมพิวเตอร์แบบออฟไลน์ (Offline Game)

  ----------- ----------- ----------- ----------- ------------ -----------
  []          []          []          []          []           []

  []          []          []          []          []           []

  []          []          []          []          []           []
  ----------- ----------- ----------- ----------- ------------ -----------

เกมคอมพิวเตอร์แบบออนไลน์บนหน้าเว็บ (Web Base Game Online)

  ----------- ----------- ----------- ----------- ------------ -----------
  []          []          []                                   

  ----------- ----------- ----------- ----------- ------------ -----------

สิทธิพิเศษจากการส่งเสริมการลงทุน

บริษัทและบริษัทย่อยได้รับสิทธิพิเศษทางด้านภาษีอากรจากกรมส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 สำหรับการประกอบธุรกิจผลิตซอฟต์แวร์
โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
บริษัทและบริษัทย่อยได้รับสิทธิประโยชน์ทางด้านภาษีอากรที่มีสาระสำคัญ ดังต่อไปนี้

+-----------------------+-----------+----------+----------+----------+
| รายละเอียด             | บริษัท      | บริษัท     | บริษัท บลู  | บริษัท     |
|                       | ไซเบ      | อ        | วิซาร์ด    | แพลนเน็ต  |
|                       | อร์แพลนเน็ต | ินฟอเมติกซ์ | ส        | จี จำกัด   |
|                       | อิน        | พลัส จำกัด | ตูดิโอจำกัด |          |
|                       | เตอร์แอคทีฟ |          |          |          |
|                       | จำกัด      |          |          |          |
|                       | (มหาชน)   |          |          |          |
+=======================+===========+==========+==========+==========+
| 1. บัตรส่งเสริมเลขที่      | 208       | 1804     | 1356     | 1357     |
|                       | 4(7)/2547 | (7)/2551 | (7)/2554 | (7)/2554 |
+-----------------------+-----------+----------+----------+----------+
| 2.                    | ซอฟต์แวร์   | ซอฟต์แวร์  | ซอฟต์แวร์  | ซอฟต์แวร์  |
| เพ                    | (Digital  | (Digital | (Digital | (Digital |
| ื่อส่งเสริมการลงทุนในกิจการ | Content)  | Content) | Content) | Content) |
+-----------------------+-----------+----------+----------+----------+
| 3.                    |           |          |          |          |
| สิทธิประโยชน์สำคัญที่ได้รับ   |           |          |          |          |
+-----------------------+-----------+----------+----------+----------+
|   3.1                 | 8 ปี       | 8 ปี      | 8 ปี      | 8 ปี      |
|   ได้รับ                |           |          |          |          |
| ยกเว้นภาษีเงินได้นิติบุคคลสำ |           |          |          |          |
| หรับกำไรสุทธิที่ได้จากการปร |           |          |          |          |
| ะกอบกิจการที่ได้รับการส่งเส |           |          |          |          |
| ริมและได้รับอนุญาตให้นำผลข |           |          |          |          |
| าดทุนประจำปีที่เกิดขึ้นในระห |           |          |          |          |
| ว่างเวลานั้นไปหักออกจากกำ |           |          |          |          |
| ไรสุทธิที่เกิดขึ้นภายหลังระยะ |           |          |          |          |
| เวลาได้รับยกเว้นภาษีเงินได |           |          |          |          |
| ้นิติบุคคลมีกำหนดเวลาไม่เกิน |           |          |          |          |
|   5                   |           |          |          |          |
|                       |           |          |          |          |
|  ปีนับแต่วันพ้นกำหนดเวลานั้น |           |          |          |          |
+-----------------------+-----------+----------+----------+----------+
|   3.2                 | ได้รับ      | ได้รับ     | ได้รับ     | ได้รับ     |
|   ไ                   |           |          |          |          |
| ด้รับยกเว้นไม่ต้องนำเงินปันผ |           |          |          |          |
| ลจากกิจการที่ได้รับการส่งเส |           |          |          |          |
| ริมซึ่งได้รับยกเว้นภาษีเงินได้ |           |          |          |          |
|   นิติบ                 |           |          |          |          |
| ุคคลไปรวมคำนวณเพื่อเสียภา |           |          |          |          |
| ษีตลอดระยะเวลาที่ได้รับการ |           |          |          |          |
| ยกเว้นภาษีเงินได้นิติบุคคลนั้น |           |          |          |          |
+-----------------------+-----------+----------+----------+----------+
|   3.3                 | ได้รับ      | ได้รับ     | ได้รับ     | ได้รับ     |
|   ได้รับยกเว้นอากร       |           |          |          |          |
| ขาเข้าสำหรับเครื่องจักรตาม |           |          |          |          |
| ที่คณะกรรมการพิจารณาอนุมัติ |           |          |          |          |
+-----------------------+-----------+----------+----------+----------+
| 4.                    | 17 มีนาคม  | 2        | ย        | ย        |
| วัน                    | 2549      | พฤษภาคม  | ังไม่เริ่มใช้ | ังไม่เริ่มใช้ |
| ที่เริ่มใช้สิทธิตามบัตรส่งเสริม |           | 2552     |          |          |
+-----------------------+-----------+----------+----------+----------+

2.  ภาวะอุตสาหกรรมและการแข่งขัน

อุตสาหกรรมซอฟต์แวร์ในปี 2554
มีการเจริญเติบโตที่เพิ่มขึ้นหลังจากได้รับผลกระทบจากภาวะเศรษฐกิจตกต่ำในปี 2552 เป็นต้นมา
อย่างไรก็ตามในธุรกิจวีดีโอเกมโดยภาพรวม ยกเว้นในส่วนของพื้นที่เอเชีย-แปซิฟิก
ตลาดของเกมคอนโซล ไม่ได้มีการเจริญเติบโตที่สูงขึ้นอย่างที่มีการคาดหวังกันไว้
โดยมีการเจริญเติบโตเพิ่มขึ้นเพียงร้อยละ 5.5 จากที่คาดการณ์ไว้ที่ร้อยละ 10.8
การเจริญเติบโตสำหรับยอดการจัดจำหน่ายอุปกรณ์ฮาร์ดแวร์ในปี 2553
นั้นมีการเจริญเติบโตที่ช้ากว่าเดิม เนื่องจากมีการลดราคาในปี 2552
ทำให้ผู้ซื้อหน้าใหม่ได้มีการซื้อไปมากแล้ว
นอกจากนี้ยังมีผลกระทบที่เกิดจากเศรษฐกิจถดถอยซึ่งส่งผลให้ผู้เล่นเกมเลือกที่จะหันไปสู่เกมที่มีราคาถูก
เกมที่มีการให้ดาวน์โหลดผ่านออนไลน์และสัญญาณไร้สายอื่นๆ แทนที่ตลาดเกมคอนโซลที่มีราคาแพง (
ข้อมูลจาก : Pricewaterhousecoopers, NPD Group, Inc.)

ในสถานการณ์ปัจจุบันที่มีการเปลี่ยนแปลงพฤติกรรมของผู้บริโภคในอุตสาหกรรมเกม
โดยผู้บริโภคส่วนใหญ่จะมุ่งเน้นการใช้จ่ายไปยังเกมบนอุปกรณ์พกพา อาทิ มือถือและแท็ปเล็ตพีซี
เกมออนไลน์รวมถึงเกมบนเครือข่ายสังคมออนไลน์ที่มีการเติบโตขึ้นอย่างสูงแซงหน้าเกมพีซีและคอนโซล
ซึ่งมีการคาดการณ์ว่าเกมออนไลน์จะมีการเจริญเติบโตกว่า 13.9% ระหว่างปี 2552-2557
โดยเกมบนเครือข่ายสังคมออนไลน์นั้นจะเป็นกลุ่มที่มีการเติบโตเร็วมากที่สุดกว่า 27.2%
และติดตามมาด้วยเกม Casual และ Massively Multi-Player Online (MMO)
แต่อย่างไรก็ตามเกม MMO ก็ยังทำรายได้สูงสุดในกลุ่มของเกมออนไลน์ในปี 2552 ( ข้อมูลจาก :
Business Insights)

ส่วนตลาดของสมาร์ทโฟนและแท็บเล็ตนั้นได้มีการพัฒนาที่สูงขึ้นเนื่องจากความสะดวกสบายที่สูงขึ้นของเครือข่ายไร้สาย
การขยายตัวของผู้ให้บริการอินเตอร์เน็ตและ Broadband
รายได้ที่เติบโตขึ้นของเกมบนเครือข่ายสังคมออนไลน์
และการขยายตัวของการทำธุรกรรมทางการเงินผ่านทางอินเตอร์เน็ตที่ช่วยเอื้อประโยชน์ให้กับตลาดเกมออนไลน์
ซึ่งปัจจัยที่กล่าวเบื้องต้นนี้จะส่งผลกำไรต่ออุตสาหกรรมเกมออนไลน์ไปอีก 5 ปี
และคาดการณ์ว่าจะนำหน้าตลาดเกมคอนโซลภายในปี 2556

อุตสาหกรรมซอฟต์แวร์เกมเป็นอุตสาหกรรมเพื่อความบันเทิงที่มีการเติบโตและขยายตัวอย่างต่อเนื่อง
โดยในช่วงทศวรรษที่ผ่านมา
ผู้บริโภคทั่วโลกหันมาให้ความนิยมในการแสวงหาความบันเทิงจากการเล่นเกมเพิ่มขึ้น
ซึ่งเป็นผลต่อเนื่องจากการพัฒนาทางด้านเทคโนโลยีคอมพิวเตอร์
และอินเตอร์เน็ตที่เข้ามามีบทบาทในชีวิตประจำวันของคนโดยทั่วไป

  อย่างไรก็ตามในปี 2552 เกมบนสมาร์ทโฟนเริ่มเข้ามามีบทบาทมากขึ้น
  โดยเริ่มกินส่วนแบ่งรายได้ในตลาดเกมประเภทพกพาเพิ่มขึ้นอย่างรวดเร็ว
  โดยตัวเลขรายได้จากเกมพกพา (portable game ซึ่งในที่นี้นับเกมบนสมาร์ทโฟน, PSP และ
  NDS) ของสหรัฐอเมริกาล่าสุดที่รวบรวมโดยบริษัทวิจัย Flurry (The NPD Group)
  พบว่าส่วนแบ่งรายได้ของเกมบนiOS+Android ในปี 2554 อยู่ที่ 58% ของตลาดรวมแล้ว
  และเบียด NDS/PSP ให้กลายเป็นส่วนน้อย

อย่างไรก็ตามด้วยลักษณะของสินค้าซึ่งเป็นสินค้าเพื่อความบันเทิงที่มีลักษณะเฉพาะ คือ
ผู้บริโภคจะพิจารณาตัดสินใจซื้อจากความพึงพอใจในตัวสินค้าเป็นสำคัญ
ทำให้การแข่งขันในภาวะอุตสาหกรรมเป็นการแข่งขันในการออกแบบและพัฒนาซอฟต์แวร์เกมให้มีความคิดสร้างสรรค์
แปลกใหม่ และตอบสนองความต้องการของผู้บริโภค
รวมทั้งการแข่งขันในด้านการพัฒนาซอฟต์แวร์เกมให้มีคุณภาพ อันได้แก่ ความสมจริงของภาพ
และกราฟิกที่แสดงในเกมเป็นต้น นอกจากนี้ ต้นทุนหลักในการพัฒนาซอฟต์แวร์เกม คือ
ต้นทุนทางด้านบุคลากร ทำให้ผู้พัฒนาซอฟต์แวร์เกมในภูมิภาคที่มีต้นทุนค่าแรงงานต่ำ เช่น
เอเชียตะวันออกเฉียงใต้ รวมถึงประเทศไทย
มีแนวโน้มที่จะได้เปรียบในการแข่งขันในด้านต้นทุนการผลิตและราคาจำหน่าย
ตลอดจนมีโอกาสเพิ่มความสามารถในการแข่งขันและโอกาสในการดำเนินธุรกิจในการพัฒนาซอฟต์แวร์เกมจากการรับจ้างพัฒนาซอฟต์แวร์ตามแนวคิดและการออกแบบรายละเอียดเกม
จากเจ้าของผลิตภัณฑ์และผู้จัดจำหน่าย
ซึ่งจะมีการให้ความสำคัญในด้านต้นทุนในการพัฒนาซอฟต์แวร์เป็นหลัก

-   ภาวะการแข่งขันในประเทศไทย

สำหรับอุตสาหกรรมพัฒนาซอฟต์แวร์เกมในประเทศไทยยังจัดอยู่ในขั้นเริ่มต้น
โดยมีบริษัทพัฒนาซอฟต์แวร์เกมในประเทศไทยจำนวนค่อนข้างจำกัด
ส่วนมากเป็นผู้ประกอบการรายย่อยโดยมีผู้ประกอบการเพียงไม่กี่รายที่มีขีดความสามารถในการพัฒนาซอฟต์แวร์เกมจนถึงระดับที่สามารถจัดจำหน่ายผ่านทางผู้จัดจำหน่ายรายใหญ่ของโลกได้
การประกอบธุรกิจพัฒนาซอฟต์แวร์เกมคอนโซลทั้งหมดในประเทศไทยจึงเป็นการผลิตเพื่อจำหน่ายในต่างประเทศ

สำหรับสภาวะการแข่งขันภายในอุตสาหกรรมซอฟต์แวร์เกมในประเทศนั้น
แม้ปัจจุบันตลาดซอฟต์แวร์เกมที่พัฒนาโดยผู้ประกอบการในประเทศไทยจะยังมีขนาดเล็ก
แต่จากการสนับสนุนจากภาครัฐและหน่วยงานการศึกษาที่ได้จัดให้มีหลักสูตรการฝึกอบรมรวมทั้งจัดให้มีการแข่งขันพัฒนาซอฟต์แวร์เกมและแอนิเมชันมากขึ้น
ทำให้จำนวนบุคลากรทางด้านเทคโนโลยีสารสนเทศในประเทศไทยมีจำนวนเพิ่มมากขึ้น
ประกอบกับประเทศไทยมีอัตราค่าจ้างต่ำกว่าประเทศอื่นที่มีแรงงานคุณภาพในระดับเดียวกัน
เป็นผลให้ผู้พัฒนาซอฟต์แวร์เกมในต่างประเทศมีแนวโน้มที่จะย้ายฐานการผลิตมายังประเทศไทยมากขึ้น
ดังจะเห็นได้จากที่ปัจจุบันมีนักลงทุนจากต่างประเทศเข้ามาก่อตั้งบริษัทเพื่อประกอบธุรกิจพัฒนาซอฟต์แวร์เกม
และมีการว่าจ้างบริษัทในประเทศในลักษณะการว่าจ้าง (Outsource)
เพื่อพัฒนาโปรแกรมและคอมพิวเตอร์กราฟิกสำหรับซอฟต์แวร์เกมให้กับบริษัทผู้พัฒนาซอฟต์แวร์เกมในต่างประเทศ
ส่งผลให้จำนวนคู่แข่งในอุตสาหกรรมเพิ่มมากขึ้นขณะที่ตลาดเกมในประเทศไทยยังมีขนาดจำกัด
ทำให้ธุรกิจพัฒนาซอฟต์แวร์เกมเป็นธุรกิจที่มีความเสี่ยงสูงสำหรับบริษัทผู้พัฒนาซอฟต์แวร์เกมรายย่อยที่เพิ่งเริ่มดำเนินธุรกิจ
เนื่องจากผู้พัฒนาซอฟต์แวร์เกมรายย่อยมักมีปัญหาขาดแคลนเงินทุนหมุนเวียนทำให้ไม่สามารถพัฒนาซอฟต์แวร์เกมที่ต้องใช้เวลาและเงินทุนในการสร้างงานได้
ปัจจุบันผู้พัฒนาซอฟต์แวร์เกมในประเทศไทยจำนวนมากจึงยังเป็นผู้ประกอบการรายย่อยหรือเป็นผู้รับจ้างพัฒนาซอฟต์แวร์เกมให้กับผู้พัฒนาซอฟต์แวร์เกมรายใหญ่ในประเทศและต่างประเทศ
ซึ่งการดำเนินธุรกิจดังกล่าวจำเป็นต้องได้รับความเชื่อถือด้านความสามารถของผู้พัฒนาซอฟต์แวร์เกม
คุณภาพและการส่งมอบชิ้นงานตรงต่อเวลา จากคู่ค้าโดยเฉพาะคู่ค้าในต่างประเทศ

1.  ภาวะการแข่งขัน

-   ภาพรวมของการแข่งขัน

อุตสาหกรรมซอฟต์แวร์เกมเป็นอุตสาหกรรมเพื่อความบันเทิงที่มีการเติบโตและขยายตัวอย่างต่อเนื่อง
โดยในช่วงทศวรรษที่ผ่านมา
ผู้บริโภคทั่วโลกหันมาให้ความนิยมในการแสวงหาความบันเทิงจากการเล่นเกมเพิ่มขึ้น
ซึ่งเป็นผลต่อเนื่องจากการพัฒนาทางด้านเทคโนโลยีคอมพิวเตอร์
และอินเตอร์เน็ตที่เข้ามามีบทบาทในชีวิตประจำวันของคนโดยทั่วไป อย่างไรก็ตาม
ในส่วนของผู้ประกอบการในการพัฒนาซอฟต์แวร์เกมสู่ตลาด ยังมีจำนวนน้อยรายเมื่อเทียบกับผู้บริโภค
โดยปัจจุบันมีบริษัทพัฒนาซอฟต์แวร์เกมประมาณ 10,000 รายทั่วโลก (ส่วนใหญ่
จะอยู่ในภูมิภาคสหรัฐอเมริกา ญี่ปุ่น และยุโรป เป็นหลัก)
เนื่องจากจะต้องได้รับการอนุญาตจากผู้ผลิตเครื่องเล่นเกมคอนโซลก่อนที่จะพัฒนาและจำหน่ายซอฟต์แวร์เกมสำหรับเครื่องเล่นเกมดังกล่าว
ทำให้การเข้าสู่อุตสาหกรรมสำหรับการพัฒนาซอฟต์แวร์เกมคอนโซลไม่สามารถทำได้โดยเสรี

จากการที่ผู้ประกอบการในอุตสาหกรรมมีจำนวนน้อยราย
ประกอบกับด้วยลักษณะของสินค้าซึ่งเป็นสินค้าเพื่อความบันเทิง ที่มีลักษณะเฉพาะ คือ
ผู้บริโภคจะพิจารณาตัดสินใจซื้อจากความพึงพอใจในตัวสินค้าเป็นสำคัญ
ทำให้การแข่งขันในภาวะอุตสาหกรรมมิได้เป็นการแข่งขันระหว่างผู้ประกอบการโดยตรง
แต่จะเป็นการแข่งขันในการออกแบบและพัฒนาซอฟต์แวร์เกมให้มีความคิดสร้างสรรค์ แปลกใหม่
และตอบสนองความต้องการของผู้บริโภค
รวมทั้งการแข่งขันในด้านการพัฒนาซอฟต์แวร์เกมให้มีคุณภาพ อันได้แก่ ความสมจริงของภาพ
และกราฟิกที่แสดงในเกมเป็นสำคัญ

อย่างไรก็ตาม จากการที่ต้นทุนหลักในการพัฒนาซอฟต์แวร์เกม คือ ต้นทุนทางด้านบุคลากร
ทำให้ผู้พัฒนาซอฟต์แวร์เกมในภูมิภาคที่มีต้นทุนค่าแรงงานต่ำ เช่น เอเชียตะวันออกเฉียงใต้
รวมถึงประเทศไทย
มีแนวโน้มที่จะได้เปรียบในการแข่งขันในด้านต้นทุนการผลิตและราคาจำหน่ายที่นำเสนอต่อผู้จัดจำหน่าย
(Publisher)
ตลอดจนมีโอกาสเพิ่มความสามารถในการแข่งขันและโอกาสในการดำเนินธุรกิจในการพัฒนาซอฟต์แวร์เกมจากการรับจ้างพัฒนาซอฟต์แวร์ตามแนวคิดและการออกแบบรายละเอียดเกม
จากเจ้าของผลิตภัณฑ์และผู้จัดจำหน่าย
ซึ่งจะมีการให้ความสำคัญในด้านต้นทุนในการพัฒนาซอฟต์แวร์เป็นหลัก

-   ภาวะการแข่งขันในประเทศไทย

สำหรับอุตสาหกรรมพัฒนาซอฟต์แวร์เกมในประเทศไทยยังจัดอยู่ในขั้นเริ่มต้น
โดยมีบริษัทพัฒนาซอฟต์แวร์เกมในประเทศไทยจำนวนค่อนข้างจำกัด
ส่วนมากเป็นผู้ประกอบการรายย่อยโดยมีผู้ประกอบการเพียงไม่กี่รายที่มีขีดความสามารถในการพัฒนาซอฟต์แวร์เกมจนถึงระดับที่สามารถจัดจำหน่ายผ่านทางผู้จัดจำหน่ายรายใหญ่ของโลกได้
การประกอบธุรกิจพัฒนาซอฟต์แวร์เกมคอนโซลทั้งหมดในประเทศไทยจึงเป็นการผลิตเพื่อจำหน่ายในต่างประเทศ

สำหรับภาวะการแข่งขันภายในอุตสาหกรรมซอฟต์แวร์เกมในประเทศนั้น
แม้ปัจจุบันตลาดซอฟต์แวร์เกมที่พัฒนาโดยผู้ประกอบการในประเทศไทยจะยังมีขนาดเล็ก
แต่จากการสนับสนุนจากภาครัฐและหน่วยงานการศึกษาที่ได้จัดให้มีหลักสูตรการฝึกอบรมรวมทั้งจัดให้มีการแข่งขันพัฒนาซอฟต์แวร์เกมและอนิเมชั่นมากขึ้น
ทำให้จำนวนบุคลากรทางด้านเทคโนโลยีสารสนเทศในประเทศไทยมีจำนวนเพิ่มมากขึ้น
ประกอบกับประเทศไทยมีอัตราค่าจ้างต่ำกว่าประเทศอื่นที่มีแรงงานคุณภาพในระดับเดียวกัน
เป็นผลให้ผู้พัฒนาซอฟต์แวร์เกมในต่างประเทศมีแนวโน้มที่จะย้ายฐานการผลิตมายังประเทศไทยมากขึ้น
ดังจะเห็นได้จากที่ปัจจุบันมีนักลงทุนจากต่างประเทศเข้ามาก่อตั้งบริษัทเพื่อประกอบธุรกิจพัฒนาซอฟต์แวร์เกม
และมีการว่าจ้างบริษัทในประเทศในลักษณะการว่าจ้าง (Outsource)
เพื่อพัฒนาโปรแกรมและคอมพิวเตอร์กราฟิกสำหรับซอฟต์แวร์เกมให้กับบริษัทผู้พัฒนาซอฟต์แวร์เกมในต่างประเทศ
ส่งผลให้จำนวนคู่แข่งในอุตสาหกรรมเพิ่มมากขึ้นขณะที่ตลาดเกมในประเทศไทยยังมีขนาดจำกัด
ทำให้ธุรกิจพัฒนาซอฟต์แวร์เกมเป็นธุรกิจที่มีความเสี่ยงสูงสำหรับบริษัทผู้พัฒนาซอฟต์แวร์เกมรายย่อยที่เพิ่งเริ่มดำเนินธุรกิจ
เนื่องจากผู้พัฒนาซอฟต์แวร์เกมรายย่อยมักมีปัญหาขาดแคลนเงินทุนหมุนเวียนทำให้ไม่สามารถพัฒนาซอฟต์แวร์เกมที่ต้องใช้เวลาและเงินทุนในการสร้างงานได้
ปัจจุบันผู้พัฒนาซอฟต์แวร์เกมในประเทศไทยจำนวนมากจึงยังเป็นผู้ประกอบการรายย่อยหรือเป็นผู้รับจ้างพัฒนาซอฟต์แวร์เกมให้กับผู้พัฒนาซอฟต์แวร์เกมรายใหญ่ในประเทศและต่างประเทศ
ซึ่งการดำเนินธุรกิจดังกล่าวจำเป็นต้องได้รับความเชื่อถือด้านความสามารถของผู้พัฒนาซอฟต์แวร์เกม
คุณภาพและการส่งมอบชิ้นงานตรงต่อเวลา จากคู่ค้าโดยเฉพาะคู่ค้าในต่างประเทศ

-   ความสามารถในการแข่งขันของกลุ่มบริษัท

ในด้านการแข่งขันในอุตสาหกรรมพัฒนาซอฟต์แวร์เกมนั้น
กลุ่มบริษัทมีข้อได้เปรียบในด้านประสบการณ์ในการพัฒนาซอฟต์แวร์เกมคอนโซลและซอฟต์แวร์เกมคอมพิวเตอร์มาเป็นเวลาถึง
12 ปี ทั้งจากการพัฒนาซอฟต์แวร์เกมในนามของกลุ่มบริษัทและการรับจ้างพัฒนาซอฟต์แวร์เกม
ทำให้ปัจจุบัน กลุ่มบริษัทมีบุคลากรที่มีความชำนาญ
สามารถวางแผนการผลิตและควบคุมต้นทุนการผลิตได้อย่างมีประสิทธิภาพ
และสามารถพัฒนาและส่งมอบซอฟต์แวร์เกมที่มีคุณภาพให้แก่ผู้จัดจำหน่ายหรือลูกค้าผู้ว่าจ้างในระยะเวลาที่กำหนด
อีกทั้งการประกอบธุรกิจพัฒนาซอฟต์แวร์เกมมาเป็นระยะเวลานานยังส่งผลให้กลุ่มบริษัทได้รับประโยชน์จากการมีจำนวนซอฟต์แวร์เกมที่พัฒนาเสร็จสมบูรณ์แล้วจำนวนมาก
ซึ่งซอฟต์แวร์เกมที่พัฒนาเสร็จสมบูรณ์แล้วนั้นยังสามารถนำมาประยุกต์หรือพัฒนาต่อเนื่องเป็นซอฟต์แวร์เกมใหม่ได้ในอนาคต
ทำให้กลุ่มบริษัทสามารถลดต้นทุนโดยเฉลี่ยต่อเกมลง
และสามารถลดระยะเวลาในการพัฒนาซอฟต์แวร์เกมให้ลดลง

อย่างไรก็ตาม จากปัจจัยที่มีการเปลี่ยนแปลงทางด้านเทคโนโลยี
ทำให้บริษัทจำเป็นที่จะได้ปรับตัวให้เข้ากับสถานการณ์ในปัจจุบัน
โดยได้ทำการค้นคว้าและพัฒนาความรู้ต่างๆและรูปแบบแผนธุรกิจใหม่ๆให้สามารถทำรายได้และมีศักยภาพในการแข่งขันให้มากยิ่งขึ้นไป
โดยมุ่งเน้นเรืองการพัฒนาซอฟต์แวร์และแอพพลิเคชั่นต่างๆบนเครื่องคอมพิวเตอร์แบบพกพาหรือที่เรียกว่า
Tablet PC ที่มีแนวโน้มว่า จะมียอดจำหน่ายแซงหน้าคอมพิวเตอร์และ

เครื่องเล่นเกมคอนโซล

1.  แนวทางในการดำเนินธุรกิจและกลยุทธ์ในการแข่งขัน

ผู้พัฒนาซอฟต์แวร์แต่ละรายจะให้ความสำคัญกับการพัฒนาซอฟต์แวร์ของตนให้มีแนวคิด
และรูปแบบที่สอดคล้องกับความต้องการของกลุ่มเป้าหมายของตนเองเป็นหลัก
โดยกลุ่มบริษัทมีแนวทางที่ชัดเจนในการดำเนินธุรกิจ ดังนี้

-   แนวทางในการดำเนินธุรกิจ

1.  มุ่งเน้นการพัฒนาซอฟต์แวร์เกมประเภทแคชชวล (Casual Game)

กลุ่มบริษัทกำหนดแนวทางในการดำเนินธุรกิจโดยมุ่งเน้นการพัฒนาซอฟต์แวร์เกมประเภทแคชชวล
ทั้งนี้เนื่องจากเกมแคชชวลเป็นประเภทของเกมที่ได้รับความนิยมอย่างต่อเนื่องในกลุ่มผู้เล่นเกม
โดยเป็นกลุ่มเกมที่ผู้เล่นมิได้มีกระแสนิยมที่เปลี่ยนแปลงตามสภาวะแวดล้อม
ปัจจุบันมีผู้เล่นจำนวนมากกว่า 200 ล้านคนทั่วโลก จากข้อมูล Casual Game Association:
CGA ซึ่งเป็นองค์กรระหว่างประเทศที่ตั้งขึ้นเพื่อสนับสนุนอุตสาหกรรมเกมแคชชวล
ซึ่งได้รับการสนับสนุนจากผู้ประกอบธุรกิจพัฒนาซอฟต์แวร์เกมแคชชวลในหลายประเทศทั่วโลก
จากการที่ซอฟต์แวร์เกมแคชชวลส่วนใหญ่มีราคาจำหน่ายที่ไม่สูงมากตลอดจนมีระยะเวลาในการเล่นเกมจนจบสั้นกว่าเกมประเภทอื่น
ทำให้ผู้บริโภคมีแนวโน้มที่จะซื้อซอฟต์แวร์เกมใหม่เพิ่มขึ้นอย่างต่อเนื่อง ดังนั้น
การมุ่งเน้นในการพัฒนาซอฟต์แวร์เกมประเภทแคชชวลจะช่วยเพิ่มโอกาสในการจำหน่ายซอฟต์แวร์เกมของกลุ่มบริษัทได้อย่างต่อเนื่องในระยะยาว

2.  มุ่งเน้นการพัฒนาซอฟต์แวร์เกมสำหรับครอบครัวและเด็ก

  กลุ่มบริษัทมุ่งเน้นการพัฒนาซอฟต์แวร์เกมสำหรับครอบครัวและเด็ก
  โดยซอฟต์แวร์เกมที่กลุ่มบริษัททำการพัฒนาจะเป็นเกมที่สมาชิกในครอบครัวสามารถเล่นร่วมกันได้เพื่อความผ่อนคลาย
  รวมถึงซอฟต์แวร์เกมในลักษณะสื่อความรู้ (Edutainment Game)
  เพื่อพัฒนาความรู้และทักษะด้านต่างๆ ให้แก่เด็กโดยจะสามารถเล่นเกมร่วมกับสมาชิกอื่นๆ
  ในครอบครัว
  ซึ่งซอฟต์แวร์เกมในลักษณะดังกล่าวจะช่วยเสริมสร้างความสัมพันธ์อันดีระหว่างสมาชิกภายในครอบครัว
  ทั้งนี้
  กลุ่มบริษัทตระหนักดีว่าความสัมพันธ์อันดีภายในครอบครัวจะมีส่วนช่วยพัฒนาบุคคลากรที่มีคุณภาพออกสู่สังคมในอนาคต

  ทั้งนี้ตลาดสินค้าซอฟต์แวร์เกมสำหรับครอบครัวและเด็กถือเป็นตลาดที่มีขนาดค่อนข้างใหญ่
  เนื่องจากปัจจุบันเป็นที่ยอมรับโดยทั่วไปว่าการนำเทคโนโลยีรูปแบบต่างๆ
  เข้ามาใช้เป็นสื่อการเรียนการสอนมีผลต่อเนื่องถึงการพัฒนาทักษะด้านต่างๆ ของเด็กอย่างมาก
  ทำให้ซอฟต์แวร์เกมสำหรับครอบครัวและเด็กจึงเป็นสื่อในการเรียนรู้รูปแบบใหม่ที่เป็นที่นิยมเพิ่มขึ้นอย่างต่อเนื่องและแพร่หลายในวงกว้าง

3.  มุ่งเน้นการพัฒนาซอฟต์แวร์แอพพลิเคชั่น สำหรับลูกค้าองค์กรผ่านทางเครื่องคอมพิวเตอร์พกพา
    Tablet PC

  กลุ่มบริษัทได้เล็งเห็นโอกาสในการพัฒนาธุรกิจรูปแบบใหม่
  โดยพัฒนาเป็นแอพพลิเคชั่นสำหรับลูกค้าองค์กร อาทิสมาชิกและนักธุรกิจในเครือข่ายขายตรง
  ผ่านทางเครื่องคอมพิวเตอร์พกพา Tablet PC ของบริษัท ด้วยเทคโนโลยี Multi Media
  ที่มีการพัฒนาก้าวไกลไปมากในปัจจุบัน
  และวิวัฒนาการอันเจริญก้าวหน้าเป็นอย่างมากของอุตสาหกรรมคอมพิวเตอร์ที่มีอินเตอร์เน๊ตเป็นตัวขับเคลื่อน
  ที่ทำให้ตลาดสมาร์ทโฟนซึ่งหมายรวมถึงคอมพิวเตอร์พกพาส่วนบุคคล Tablet PC
  มีอัตราการเติบโตที่สูงจนมีการคาดการณ์กันว่าจะเติบโตจนแซงส่วนแบ่งของคอมพิวเตอร์ทั้งหมดในระยะเวลาอันใกล้นี้

-   กลยุทธ์ในการแข่งขัน

โดยกลุ่มบริษัทได้กำหนดกลยุทธ์ในการแข่งขัน อันจะนำไปสู่ความสำเร็จในการดำเนินธุรกิจ ดังนี้

1.  การพัฒนาซอฟต์แวร์เกมที่มีแนวคิดแตกต่าง

  การพัฒนาซอฟต์แวร์เกมที่มีแนวคิดแตกต่างถือเป็นหนึ่งในปัจจัยสำคัญที่จะทำให้ซอฟต์แวร์เกมที่ทำการพัฒนาได้รับความนิยมและมีโอกาสประสบความสำเร็จ
  โดยกลุ่มบริษัทมุ่งเน้นการพัฒนาซอฟต์แวร์เกมที่มีรายละเอียด
  หรือรูปแบบการเล่นของผู้เล่นที่แตกต่างจากซอฟต์แวร์เกมที่มีเสนอขายอยู่ในปัจจุบัน
  เพื่อนำเสนอทางเลือกเพิ่มเติมให้แก่นักเล่นเกมตลอดจนลดการแข่งขันโดยตรงกับผู้พัฒนาซอฟต์แวร์เกมรายอื่น
  ซึ่งถือเป็นการเพิ่มโอกาสให้ซอฟต์แวร์เกมที่กลุ่มบริษัททำการพัฒนาได้รับความนิยมในหมู่นักเล่นเกมเพิ่มขึ้น
  และจากการที่กลุ่มบริษัทมุ่งเน้นในการพัฒนาซอฟต์แวร์เกมสำหรับครอบครัวและเด็ก
  ทำให้ในการกำหนดแนวคิดในการพัฒนาซอฟต์แวร์เกมของกลุ่มบริษัทนั้น
  นอกจากจะให้ความสนุกสนานและความเพลิดเพลินแล้วนั้น
  การคำนึงถึงประโยชน์ที่ผู้เล่นจึงจะเป็นอีกหนึ่งในปัจจัยสำคัญที่กลุ่มบริษัทจะนำมาพิจารณาร่วมด้วย

  ทั้งนี้ แนวคิดในการสร้างสรรค์เกมใหม่ของกลุ่มบริษัทจะมีการออกแบบอย่างมีระบบและแบบแผน
  โดยกลุ่มบริษัทจะทำการวิจัยความต้องการของตลาดเพื่อศึกษาแนวโน้มความนิยมของนักเล่นเกม
  เพื่อกำหนดรูปแบบของเกม (Game Trend) ที่จะทำการพัฒนา เช่น เกมบริหาร เกมแอคชั่น
  เกมปริศนา เกมฟาร์มเลี้ยงสัตว์ เป็นต้น
  หลังจากนั้นกลุ่มบริษัทจะกำหนดรายละเอียดและแนวคิดโดยรวมของเกม (Game
  Concept)ซึ่งเป็นตัวกำหนดความเป็นเอกลักษณ์ของเกมแต่ละเกม (Uniqueness)
  ที่จะทำให้ซอฟต์แวร์เกมที่ทำการพัฒนาโดยกลุ่มบริษัทมีรูปแบบที่แตกต่างจากผู้พัฒนาซอฟต์แวร์เกมรายอื่น
  ดังเช่น เกม Tourism Rally in Thailand: Bonga Bonga
  ซึ่งเป็นการนำรูปแบบเกมผจญภัยผสมผสานกับแนวคิดของการท่องเที่ยว ทำให้ Tourism Rally
  in Thailand: Bonga Bonga เป็นเกมแนวผจญภัยที่มีลักษณะเฉพาะตัว
  โดยผู้เล่นสามารถบังคับตัวละครเพื่อผจญภัยในสถานที่ท่องเที่ยวต่างๆ ในประเทศไทย หรือ เกม
  Moontra Kids ซึ่งเป็นการนำรูปแบบเกมแอคชั่นผสมผสานกับแนวคิดในการต่อต้านยาเสพติด
  รวมกันเป็นเกมแอคชั่นที่ผู้เล่นสามารถผจญภัยต่อสู้ในรูปแบบต่างๆ เพื่อปีศาจร้ายที่มาจากยาเสพติด
  เป็นต้น

  โดยการพัฒนาแนวคิดให้มีความแตกต่างจะทำให้ซอฟต์แวร์เกมที่กลุ่มบริษัททำการพัฒนาได้รับความสนใจและเป็นที่ความนิยมของผู้เล่น
  ซึ่งจะส่งผลต่อความสามารถในการหารายได้ของกลุ่มบริษัทในอนาคต

2.  การให้ความสำคัญกับคุณภาพของซอฟต์แวร์เกม

  กลุ่มบริษัทตระหนักดีว่า คุณภาพของซอฟต์แวร์เกมซึ่งรวมถึงรูปลักษณะของเกม
  รูปแบบภาพกราฟิกที่มีสีสันสวยงาม
  และการเคลื่อนไหวภายในเกมที่มีความสมจริงและตรงตามรสนิยมของผู้เล่นนั้น
  จะมีส่วนช่วยให้ซอฟต์แวร์เกมที่กลุ่มบริษัททำการพัฒนาได้รับความนิยมจากผู้เล่นและสนับสนุนการตัดสินใจซื้อของผู้เล่นเกมเป็นอย่างมาก
  ตลอดจนสามารถเพิ่มมูลค่าของซอฟต์แวร์เกมของกลุ่มบริษัทได้
  กลุ่มบริษัทจึงได้ให้ความสำคัญกับการพัฒนาคุณภาพของซอฟต์แวร์เกมในทุกขั้นตอนการพัฒนา
  ตั้งแต่การวิจัยพัฒนารูปแบบตัวละคร
  การเขียนโปรแกรมให้มีระบบการเคลื่อนไหวอย่างเป็นธรรมชาติ
  การให้ความสำคัญกับระบบเสียงที่สอดคล้องกับสถานการณ์ต่างๆ
  ภายในเกมเพื่อสร้างบรรยากาศและความรู้สึกร่วมของผู้เล่นเกม
  การพากย์เสียงโดยผู้พากย์ซึ่งเป็นเจ้าของภาษาอย่างแท้จริง เช่น ภาษาอิตาเลี่ยน ภาษาสเปน
  เป็นต้น
  รวมทั้งการตรวจสอบคุณภาพของซอฟต์แวร์เกมโดยระบบการตรวจสอบตามมาตรฐานของผู้ผลิตเครื่องเล่นเกมคอนโซล
  โดยตลอดระยะเวลาที่ผ่านมากลุ่มบริษัทมีการดำเนินการในรูปแบบต่างๆ
  เพื่อพัฒนาคุณภาพโดยรวมของซอฟต์แวร์เกมอย่างต่อเนื่อง

  ทั้งนี้การให้ความสำคัญกับการพัฒนาซอฟต์แวร์เกมให้มีคุณภาพโดยเฉพาะด้านความสมจริง
  และมีรูปลักษณะที่ตรงตามรสนิยมและความสนใจของผู้เล่นนั้น
  กลุ่มบริษัทเชื่อว่าจะมีส่วนช่วยเพิ่มโอกาสให้เกมที่กลุ่มบริษัททำการพัฒนาได้รับความนิยมจากผู้เล่น
  ซึ่งจะส่งผลต่อการขยายตัวเพิ่มขึ้นของรายได้และความสามารถในการทำกำไรของกลุ่มบริษัทได้ในอนาคต

3.  การบริหารต้นทุนในการพัฒนาซอฟต์แวร์เกมให้มีประสิทธิภาพ

  การบริหารต้นทุนในการพัฒนาซอฟต์แวร์เกมให้มีประสิทธิภาพถือเป็นหนึ่งในปัจจัยสำคัญที่จะส่งผลต่อความสามารถในการทำกำไรของบริษัทผู้พัฒนาซอฟต์แวร์เกมโดยทั่วไป
  โดยกลุ่มบริษัทมีการดำเนินงานหลากหลายแนวทางเพื่อบริหารต้นทุนในการพัฒนาซอฟต์แวร์เกมให้ลดลงซึ่งโดยส่วนใหญ่แล้วจะมีความเกี่ยวพันกับการบริหารและควบคุมระยะเวลาในการพัฒนาซอฟต์แวร์เกมเป็นหลัก
  เนื่องจากค่าจ้างแรงงานถือเป็นต้นทุนหลักของต้นทุนการพัฒนาซอฟต์แวร์เกมโดยรวม
  โดยกลุ่มบริษัทได้มีนโยบายในการดำเนินงานดังนี้

-   ทำการพัฒนาเครื่องมือที่ช่วยในการพัฒนาซอฟต์แวร์เกม (Game Engine) อาทิเช่น 3D Face
    Engine และ 3D Engine เป็นต้น ซึ่งใช้สำหรับการสร้างภาพใบหน้าตัวละครแบบสามมิติ
    หรือภาพสามมิติทั่วไป
    การพัฒนาเครื่องมือที่ใช้ในการพัฒนาซอฟต์แวร์เกมจะสามารถช่วยลดต้นทุนในส่วนของค่าลิขสิทธิ์ในการจัดหาซอฟต์แวร์สำเร็จรูป
    เช่น โปรแกรม 3D Max, Maya, Adobe Illustrator
    ของกลุ่มบริษัทลงได้ทำให้ต้นทุนในการพัฒนาซอฟต์แวร์เกมโดยรวมของกลุ่มบริษัทลดลง

-   ทำการพัฒนาชุดคำสั่ง (Source Code) ซึ่งเป็นการเขียนภาษา C++ เพื่อกำหนดคำสั่งต่างๆ
    ในซอฟต์แวร์เกม เช่น คำสั่งให้ตัวละครเคลื่อนไหวไปในทิศทางหรือลักษณะที่ต้องการ เช่น
    การแต่งหน้า เขียนคิ้ว การเต้นรำ หรือ คำสั่งให้กำหนดลักษณะอุปสรรคที่จะเกิดขึ้นในเกม
    เช่น หินถล่ม น้ำท่วม หรือ
    คำสั่งให้เกมทำการเปลี่ยนลำดับความยากเมื่อผู้เล่นสามารถปฏิบัติได้ตามเงื่อนไขที่กำหนด
    เป็นต้น ทั้งนี้ กลุ่มบริษัทสามารถนำชุดคำสั่งที่มีการพัฒนาไว้แล้วนั้น
    มาใช้ซ้ำในการพัฒนาซอฟต์แวร์เกมที่มีลักษณะการทำงานที่คล้ายคลึงได้ในอนาคต เช่น
    การนำชุดคำสั่งที่เกี่ยวข้องกับการแต่งหน้า ในเกม Barbie Fashion Show มาใช้ในเกม
    Beauty Salon
    ทำให้ระยะเวลาในการพัฒนาซอฟต์แวร์เกมในลำดับถัดไปมีความรวดเร็วเพิ่มขึ้น
    ส่งผลให้ระยะเวลาและต้นทุนในการพัฒนาซอฟต์แวร์เกมใหม่ของกลุ่มบริษัทลดลง
    และกลุ่มบริษัทสามารถพัฒนาซอฟต์แวร์เกมได้มากขึ้น
    และมีต้นทุนในการพัฒนาที่สามารถแข่งขันกับผู้พัฒนาซอฟต์แวร์เกมรายอื่นในตลาดโลกได้

-   การบริหารวางแผนการพัฒนาซอฟต์แวร์เกมอย่างมีประสิทธิภาพ
    โดยกลุ่มบริษัทกำหนดแผนในการพัฒนาซอฟต์แวร์เกมในแต่ละปี
    เพื่อวางแผนกระจายงานและทรัพยากรบุคคลในแต่ละโครงการให้มีประสิทธิภาพสูงสุด
    นอกจากการใช้ทรัพยากรภายในกลุ่มบริษัทแล้วยังมีการว่าจ้างบริษัทและบุคคลภายนอกในการพัฒนาซอฟต์แวร์เกมบางส่วน
    ซึ่งการบริหารทรัพยากรบุคคลในลักษณะดังกล่าวมีส่วนช่วยให้ต้นทุนการพัฒนาซอฟต์แวร์เกมโดยรวมของกลุ่มบริษัทลดลงได้
    เนื่องจากกลุ่มบริษัทจะทำการว่าจ้างบริษัทและบุคคลภายนอกสำหรับลักษณะงานบางส่วนของเกมที่ต้องการทักษะหรือความเชี่ยวชาญเฉพาะบุคคลสูง
    ซึ่งกรณีที่กลุ่มบริษัทต้องจัดหาพนักงานที่มีคุณสมบัติดังกล่าวในลักษณะพนักงานประจำ
    จะทำให้กลุ่มบริษัทมีต้นทุนการดำเนินงานคงที่เพิ่มสูงขึ้นมาก
    นอกจากนี้การว่าจ้างบุคคลภายนอกทำให้กลุ่มบริษัทสามารถควบคุมระยะเวลาในการผลิตได้ดียิ่งขึ้น
    ซึ่งจะส่งผลต่อต้นทุนการพัฒนาซอฟต์แวร์เกมโดยรวมของกลุ่มบริษัทด้วย

-   การวางระบบการบริหารจัดการที่ดีกลุ่มบริษัทตระหนักดีว่าการมีระบบบริหารจัดการที่ดีและมีประสิทธิภาพ
    จะทำให้การทำงานมีความคล่องตัวและสามารถลดความล่าช้าในการพัฒนาซอฟต์แวร์เกมลงได้
    โดยเฉพาะระบบการจัดการในด้านการจัดทำเอกสารการออกแบบเกม (Game Design
    Document)
    โดยกลุ่มบริษัทให้ความสำคัญกับการจัดทำเอกสารการออกแบบเกมให้มีรายละเอียดและครอบคลุมเนื้อหาของเกมโดยละเอียด
    เพื่อให้การสื่อสารทั้งภายในองค์กร
    และระหว่างกลุ่มบริษัทและลูกค้ามีความชัดเจนเป็นไปทิศทางเดียวกัน
    ซึ่งจะสามารถช่วยลดการแก้ไขอันเกิดจากความเข้าใจในความต้องการที่ผิดพลาด
    อันจะนำมาสู่ความรวดเร็วในการพัฒนาซอฟต์แวร์เกมและส่งผลให้ต้นทุนในการพัฒนาซอฟต์แวร์เกมของกลุ่มบริษัทลดลง

  ทั้งนี้ การบริหารจัดการดังที่กล่าวมาแล้วข้างต้น
  ทั้งทางด้านการพัฒนาเครื่องมือที่ช่วยในการพัฒนาซอฟต์แวร์เกม (Game Engine)
  การพัฒนาชุดคำสั่ง (Source Code)
  ารวางแผนพัฒนาซอฟต์แวร์เกมและการบริหารทรัพยากรบุคคล
  รวมทั้งการวางระบบการจัดการที่ดีนั้น
  กลุ่มบริษัทเชื่อว่าจะช่วยให้กลุ่มบริษัทสามารถพัฒนาซอฟต์แวร์เกมได้อย่างมีประสิทธิภายใต้การควบคุมต้นทุนในการพัฒนาที่เหมาะสม
  ซึ่งจะส่งผลต่อความสามารถในการแข่งขัน และความสามารถในการทำกำไรของกลุ่มบริษัทได้

4.  การกำหนดช่องทางการจำหน่ายที่มีประสิทธิภาพ

  ช่องทางการจัดจำหน่ายถือเป็นหนึ่งในปัจจัยสำคัญที่จะช่วยสนับสนุนให้ซอฟต์แวร์เกมที่กลุ่มบริษัททำการพัฒนากระจายไปสู่ผู้เล่นในภูมิภาคต่างๆ
  ซึ่งจะนำมาถึงโอกาสในการเพิ่มยอดจำหน่ายและรายได้ของกลุ่มบริษัท ทั้งนี้
  กลุ่มบริษัทมีนโยบายที่จะมุ่งเน้นการติดต่อจัดจำหน่ายซอฟต์แวร์เกมผ่านผู้จัดจำหน่ายเกมรายใหญ่ของโลก
  เช่น Activision Value Publishing, Inc., Zoo game, Inc., THQ, Inc. เป็นต้น
  เนื่องจากการจัดจำหน่ายเกมผ่านผู้จัดจำหน่ายรายใหญ่ของโลกที่มีศักยภาพในการกระจายสินค้าได้ทั่วถึง
  ย่อมเป็นการเปิดโอกาสให้ผู้บริโภคปลายทางเข้าถึงสินค้าของกลุ่มบริษัทได้มากขึ้น
  ประกอบกับการที่กลุ่มบริษัทสามารถจัดจำหน่ายสินค้าผ่านผู้จัดจำหน่ายที่มีชื่อเสียงเป็นที่รู้จักในหมู่ผู้บริโภคยังเป็นการบ่งบอกถึงคุณภาพของซอฟต์แวร์เกมที่กลุ่มบริษัทเป็นผู้พัฒนา
  ซึ่งจะเป็นการสร้างชื่อเสียงของกลุ่มบริษัทให้ผู้บริโภครู้จักมากยิ่งขึ้นส่งผลถึงโอกาสในการขยายตัวและเติบโตของกลุ่มบริษัทในอนาคต

1.  การจัดจำหน่ายและช่องทางการจำหน่าย

การจัดจำหน่ายซอฟต์แวร์เกม

ในการจัดจำหน่ายซอฟต์แวร์เกมโดยทั่วไปนั้นมีผู้ที่เกี่ยวข้อง 3 กลุ่มหลักคือ ผู้พัฒนาซอฟต์แวร์เกม
ผู้จัดจำหน่ายเกม และร้านจำหน่ายปลีก โดยมีกระบวนการจัดจำหน่ายซอฟต์แวร์เกมดังนี้

กระบวนการจัดจำหน่ายซอฟต์แวร์เกม

เมื่อกลุ่มบริษัทพัฒนาซอฟต์แวร์เกมเสร็จสมบูรณ์และผ่านการตรวจสอบคุณภาพแล้ว
จะทำการส่งมอบซอฟต์แวร์เกมให้กับผู้จัดจำหน่าย
ซึ่งผู้จัดจำหน่ายจะทำการตรวจสอบคุณภาพของซอฟต์แวร์เกมอีกครั้งหนึ่ง
ก่อนทำการสั่งผลิตแผ่นซีดีเกมและจัดจำหน่ายให้กับร้านจำหน่ายปลีกอื่นๆ

ทั้งนี้สำหรับการจัดจำหน่ายเกมคอนโซลนั้น
ผู้ผลิตเครื่องเล่นเกมคอนโซลจะเข้ามามีบทบาทในการตรวจสอบคุณภาพและผลิตแผ่นซีดีเกม
และผู้จัดจำหน่ายเกมคอนโซลจะต้องได้รับการแต่งตั้งจากผู้ผลิตเครื่องเล่นเกมคอนโซล (Licensed
Game Publisher) เท่านั้น
เนื่องจากผู้ผลิตเครื่องเล่นเกมคอนโซลเป็นเจ้าของสิทธิในเทคโนโลยีที่เกี่ยวข้องกับเกมคอนโซลนั้นๆ
ทั้งหมด โดยมีภาพรวมของการผลิตและจำหน่ายซอฟต์แวร์เกมคอนโซลสามารถแสดงได้ดังต่อไปนี้

  กระบวนการจัดจำหน่ายซอฟต์แวร์เกมคอนโซล

ช่องทางการจัดจำหน่าย

ในการจัดจำหน่ายซอฟต์แวร์เกมคอมพิวเตอร์และซอฟต์แวร์เกมคอนโซลนั้น กลุ่มบริษัทดำเนินการผ่าน
2 ช่องทางคือ

1.  การจำหน่ายให้แก่ผู้จัดจำหน่าย

กลุ่มบริษัทจะให้สิทธิในการจัดจำหน่ายซอฟต์แวร์เกมที่กลุ่มบริษัททำการผลิตและพัฒนาแก่ผู้จัดจำหน่ายในต่างประเทศ
ทั้งในภูมิภาคยุโรปและสหรัฐอเมริกา เช่น Zoo Games, Inc.และ THQ, Inc. เป็นต้น
โดยผู้จัดจำหน่ายจะเป็นดำเนินการกระจายสินค้าให้วางจำหน่ายตามร้านค้าต่างๆ
ทั้งร้านค้าปลีกขนาดใหญ่ ห้างสรรพสินค้า ภายในภูมิภาคที่ได้รับสิทธิ
นอกจากนี้สำหรับกรณีของการจำหน่ายซอฟต์แวร์เกมคอมพิวเตอร์
ผู้จัดจำหน่ายบางรายอาจใช้การจำหน่ายผ่านอินเตอร์เน็ต
ซึ่งผู้เล่นสามารถสั่งซื้อแผ่นซีดีเกมหรือดาวน์โหลดซอฟต์แวร์เกมจากเว็บไซต์ของผู้จัดจำหน่ายโดยตรงได้

2.  การจัดจำหน่ายโดยตรงกับลูกค้า

กลุ่มบริษัทจะติดต่อกับลูกค้าโดยตรงเพื่อนำเสนอซอฟต์แวร์เกมที่กลุ่มบริษัททำการพัฒนาให้แก่ลูกค้า
หรือนำเสนอบริการในการพัฒนาซอฟต์แวร์เกมที่มีคุณลักษณะเฉพาะเจาะจงที่ลูกค้าต้องการ
โดยลูกค้าที่กลุ่มบริษัททำการติดต่อโดยตรงนั้นสามารถแบ่งได้เป็น 2 ลักษณะ คือ

-   เจ้าของผลิตภัณฑ์ที่มีความต้องการนำสินค้าของกลุ่มบริษัทเป็นสินค้าแถมเพื่อส่งเสริมการจำหน่ายสินค้าของตน
    โดยส่วนใหญ่จะเป็นผู้ผลิตเครื่องคอมพิวเตอร์
    ซึ่งจะทำการซื้อสิทธิในการนำซอฟต์แวร์เกมที่กลุ่มบริษัททำการพัฒนาไว้แล้ว
    ติดตั้งในเครื่องคอมพิวเตอร์ หรือแนบเป็นสินค้าแถมแก่ลูกค้าเพื่อเพิ่มมูลค่าเพิ่มให้แก่ตัวสินค้า
    นอกจากนี้ยังมีผู้ให้บริการอินเตอร์เน็ตบางราย
    ซึ่งจะทำการซื้อสิทธิในการนำซอฟต์แวร์เกมที่กลุ่มบริษัททำการพัฒนาไว้แล้ว ติดตั้งในเว็บไซต์
    ของตนเพื่อให้ผู้ใช้บริการอินเตอร์เน็ต ตัวอย่างผู้ให้บริการอินเตอร์เน็ต ได้แก่บริษัท ทีโอที
    จำกัด(มหาชน) เป็นต้น ทั้งนี้ การจำหน่ายสิทธิให้แก่ลูกค้าโดยตรงในกลุ่มนี้
    โดยส่วนใหญ่จะเป็นการให้สิทธิในลักษณะรวมซอฟต์แวร์เกมหลายเกมเข้าด้วยกัน

-   เจ้าของผลิตภัณฑ์ที่มีความต้องการพัฒนาซอฟต์แวร์เกมที่มีคุณลักษณะเจาะจงสำหรับตนเอง
    เพื่อใช้เป็นสื่อในการประชาสัมพันธ์ และส่งเสริมการขายสินค้าของตน
    โดยลูกค้าจะระบุรายละเอียดของเกมที่ต้องการเพื่อให้กลุ่มบริษัททำการพัฒนา
    ตัวอย่างลูกค้ากลุ่มนี้ได้แก่ บริษัท Activision Value Publishing, Inc.
    ซึ่งว่าจ้างกลุ่มบริษัทให้ทำการพัฒนาซอฟต์แวร์เกม Barbie Fashion Show บริษัท
    GameDuell ที่จ้างกลุ่มบริษัทให้พัฒนาซอฟต์แวร์เกม Island Escape
    ซึ่งเป็นเกมคอมพิวเตอร์ออนไลน์ที่เล่นบนเฟซบุ๊ก และบริษัท ยูนิลีเวอร์ไทย เทรดดิ้ง จำกัด
    ซึ่งทำสัญญาว่าจ้างกลุ่มบริษัทพัฒนาซอฟต์แวร์เกม Paddle Pop: The Pyrata
    โดยเป็นการนำตัวการ์ตูนหลักที่เป็นตัวแทนของไอศกรีม Paddle Pop
    ในสื่อโฆษณารูปแบบต่างๆ
    มาพัฒนาสู่รูปแบบเกมคอมพิวเตอร์และเกมคอนโซลให้เป็นเกมผจญภัยไขปริศนา
    ซึ่งผู้เล่นสามารถนำรหัสที่ได้รับเมื่อซื้อไอศกรีม Paddle Pop แลกเป็นรางวัลและอุปกรณ์ต่างๆ
    ภายในเกมได้
    โดยซอฟต์แวร์เกมดังกล่าวนั้นลูกค้าจะนำไปแจกโดยสามารถดาวน์โหลดจากอินเตอร์เน็ต
    หรือใช้วิธีแจกแผ่นซอฟต์แวร์เกมแก่ผู้ที่ซื้อไอศกรีมเป็นการส่งเสริมการขาย

ลูกค้ากลุ่มเป้าหมาย

กลุ่มลูกค้าเป้าหมายของกลุ่มบริษัท ได้แก่ กลุ่มผู้จัดจำหน่ายเกม (Game Publisher)
ในต่างประเทศ และกลุ่มลูกค้าเอกชนในประเทศไทย

กลุ่มบริษัททำการจำหน่ายซอฟต์แวร์ให้กับลูกค้าใน 2 ลักษณะคือ

1)  กลุ่มบริษัทให้สิทธิแก่ผู้จัดจำหน่ายเกมในการทำซ้ำ
    และจำหน่ายซอฟต์แวร์เกมของกลุ่มบริษัทในภูมิภาคที่กำหนด
    โดยผู้จัดจำหน่ายจะเป็นกำหนดจำนวนแผ่นเกมที่จะทำการผลิตและกระจายสินค้าไปยังร้านค้าปลีกต่างๆ
    ในภูมิภาคที่ผู้จัดจำหน่ายนั้นมีสิทธิในการจัดจำหน่าย
    กลุ่มผู้บริโภคที่เป็นลูกค้ากลุ่มเป้าหมายหลักของผู้จัดจำหน่ายเกมในการจำหน่ายซอฟต์แวร์เกมที่กลุ่มบริษัทเป็นผู้พัฒนา
    คือ กลุ่มผู้เล่นวัยเด็กเล็กไปจนถึงวัยประถมศึกษาซึ่งต้องการเล่นเกมเพื่อความเพลิดเพลิน
    (Casual Gamer) เป็นหลัก
    การจำหน่ายในลักษณะดังกล่าวลิขสิทธิ์ในซอฟต์แวร์เกมที่พัฒนาขึ้นนั้นจะถูกจดในนามของกลุ่มบริษัท

2)  กลุ่มบริษัทรับจ้างผู้จัดจำหน่ายหรือผู้ผลิตสินค้าทั้งในและต่างประเทศในการพัฒนาซอฟต์แวร์
    ซึ่งลูกค้าจะเป็นผู้กำหนดความต้องการและกำหนดลักษณะโดยรวมของเกมที่จะทำการพัฒนา
    จากนั้นกลุ่มบริษัทจึงออกแบบรายละเอียดของซอฟแวร์และส่งให้ผู้ว่าจ้างพิจารณาก่อนเริ่มการพัฒนาซอฟต์แวร์
    โดยลิขสิทธิ์ในซอฟต์แวร์ที่พัฒนาขึ้นนั้นจะถูกจดลิขสิทธิ์ในนามของลูกค้าผู้ว่าจ้าง

    1.  การจัดหาผลิตภัณฑ์

นโยบายการผลิต

กลุ่มบริษัทมีนโยบายการผลิตและพัฒนาซอฟต์แวร์เกมและแอพพลิเคชั่นใน 2 ลักษณะ คือ

1.  การพัฒนาซอฟต์แวร์เกมและแอพพลิเคชั่นเพื่อเสนอขายต่อลูกค้า (Made to stock)

กลุ่มบริษัทจะเป็นผู้ออกแบบและกำหนดรายละเอียดทั้งหมดของเกม
จากนั้นจึงดำเนินการพัฒนาซอฟต์แวร์เกมจนแล้วเสร็จและจึงนำเสนอต่อลูกค้า
ทั้งลูกค้าซึ่งเป็นผู้จัดจำหน่ายเกม
หรือเจ้าของผลิตภัณฑ์ที่มีความต้องการนำสินค้าของกลุ่มบริษัทเป็นสินค้าแถมเพื่อส่งเสริมการจำหน่ายสินค้าของตน
เช่น ผู้ผลิตเครื่องคอมพิวเตอร์ โดยส่วนใหญ่แล้วการพัฒนาซอฟต์แวร์เกมเพื่อเสนอขายแก่ลูกค้านั้น
ลิขสิทธิ์ของซอฟต์แวร์โปรแกรมที่ทำการพัฒนาจะเป็นของกลุ่มบริษัท
โดยกลุ่มบริษัทจะให้สิทธิลูกค้าในการทำการจำหน่ายตามจำนวน หรือระยะเวลาที่ได้ตกลงกัน

2.  การพัฒนาซอฟต์แวร์เกมและแอพพลิเคชั่นตามความต้องการของลูกค้า (Made to order)

กลุ่มบริษัทจะพัฒนาซอฟต์แวร์เกมและแอพพลิเคชั่นตามความต้องการของลูกค้า
ทั้งลูกค้าที่เป็นผู้จัดจำหน่ายเกมหรือลูกค้าที่เป็นเจ้าของผลิตภัณฑ์
โดยลูกค้าเป็นผู้กำหนดรายละเอียดของเกมที่ต้องการและมีตรวจสอบคุณภาพ
และชำระค่าบริการให้การผลิตและพัฒนาซอฟต์แวร์เกมให้แก่กลุ่มบริษัทตามระดับความสำเร็จของชิ้นงานนับตั้งแต่เอกสารประกอบการออกแบบเกม
(Design Document) เกมขั้นทดลอง (Alpha & Beta Testing)
ไปจนถึงขั้นตอนการตรวจสอบคุณภาพครั้งสุดท้าย (Quality Assuring)
การพัฒนาซอฟต์แวร์เกมในลักษณะนี้ส่วนมากใช้กับการพัฒนาซอฟต์แวร์เกมที่มีต้นทุนการผลิตสูงหรือมีรูปแบบเป็นเอกลักษณ์อันถือเป็นเกมที่มีคุณภาพสูง
(Premium)
โดยส่วนใหญ่ลิขสิทธิ์ของซอฟต์แวร์โปรแกรมสำหรับการพัฒนาในลักษณะนี้จะเป็นของลูกค้า

ภาพรวมของขั้นตอนการพัฒนาซอฟต์แวร์เกมและแอพพลิเคชั่น

ในการดำเนินธุรกิจพัฒนาซอฟต์แวร์เกมและแอพพลิเคชั่นนั้น
กลุ่มบริษัทจะมีการจัดประชุมผู้บริหารระดับสูงของแต่ละส่วนงานเพื่อวางแผนการผลิตและพัฒนาซอฟต์แวร์
ตลอดจนการออกแบบในเบื้องต้น อาทิเช่น ออกแบบแนวคิด และส่วนประกอบต่างๆ
โดยทำการศึกษาข้อมูล ภาวะอุตสาหกรรม
และงานวิจัยจากที่ปรึกษาทางการตลาดเพื่อติดตามแนวโน้มความเปลี่ยนแปลงของตลาดซอฟต์แวร์ซึ่งจะมีส่วนช่วยให้ซอฟต์แวร์ที่กลุ่มบริษัทจะทำการผลิตและพัฒนานั้น
มีแนวคิดและรูปแบบตรงกับความต้องการใช้งานของลูกค้า
ส่งผลโดยตรงต่อการประสบความสำเร็จและการได้รับความนิยมของซอฟต์แวร์เกมที่จะทำการผลิต

ทั้งนี้เมื่อกลุ่มบริษัทกำหนดแนวคิดของซอฟต์แวร์ที่จะทำการพัฒนาได้แล้วนั้น
จะเข้าสู่กระบวนการพัฒนาซอฟต์แวร์โดยละเอียดซึ่งสามารถแสดงได้ดังนี้

แผนภาพแสดงขั้นตอนการผลิตและพัฒนาซอฟต์แวร์เกม

กระบวนการผลิตและพัฒนาซอฟต์แวร์และแบ่งออกเป็น 4 ขั้นตอนหลัก ดังต่อไปนี้

1.  Software Design เป็นขั้นตอนการออกแบบแนวคิดของซอฟต์แวร์เกมและแอพพลิเคชั่น
    ในขั้นตอนนี้ฝ่ายออกแบบจะกำหนดรูปแบบและออกแบบรายละเอียดต่างๆของซอฟต์แวร์ อาทิเช่น
    รูปแบบภาพกราฟิก ตัวละครในเกม การปฏิสัมพันธ์กับผู้ใช้งาน(User Interface)
    การออกแบบระดับความยากง่ายของเกม (Level Design) เป็นต้น
    รายละเอียดการออกแบบทั้งหมดจะถูกรวบรวมเป็นเอกสารการออกแบบเกม (Design
    Document) เพื่อใช้ในการนำเสนอต่อลูกค้าและใช้ในการวางแผนการผลิตต่อไป

2.  Production Plan เป็นขั้นตอนวางแผนการพัฒนาซอฟต์แวร์เกมโดยบริษัท
    เป็นการกำหนดขอบเขตของงาน กำหนดระยะเวลาแล้วเสร็จของงานแต่ละส่วน
    การบริหารและจัดสรรบุคลากรจากพนักงานภายในกลุ่มบริษัทหรือการจัดจ้างบุคคลภายนอก
    (Outsource) เพื่อทำงานร่วมกันเป็นทีมตามความเหมาะสม โดยลักษณะงานจะแบ่งออกเป็น
    3 ส่วน คือ ส่วนงานพัฒนาโปรแกรม (Software Programming)
    ส่วนงานพัฒนาภาพคอมพิวเตอร์กราฟิก (Computer Graphic)
    และส่วนงานสร้างดนตรีและเสียงประกอบภายในเกม (Music and sound)

3.  Alpha and Beta Testing
    เป็นขั้นตอนการทดสอบซอฟต์แวร์เกมที่อยู่ระหว่างพัฒนาตามระยะขั้นความสำเร็จของงานโดยแบ่งขั้นความสำเร็จออกเป็น

    1.  ขั้นอัลฟ่า(Alpha)
        ซึ่งซอฟต์แวร์เกมที่พัฒนาจนถึงขั้นตอนดังกล่าวจะสามารถใช้งานได้บางส่วน
        ในขณะที่ภาพกราฟิกและเสียงประกอบภายในเกมยังไม่เสร็จสมบูรณ์
        การทดสอบเกมในขั้นนี้เพื่อตรวจสอบภาพรวมและทดสอบความสมดุลของระบบการเล่นในเกม

    2.  ขั้นเบต้า (Beta)
        ซึ่งซอฟต์แวร์เกมที่พัฒนาจนถึงขั้นตอนนี้เป็นซอฟต์แวร์เกมที่สามารถใช้งานได้เกือบสมบูรณ์
        เหลือเพียงการทดสอบข้อบกพร่องของโปรแกรมเท่านั้น
        ซึ่งการทดสอบในขั้นตอนนี้จะเป็นการตรวจสอบในรายละเอียดเพื่อหาจุดบกพร่องภายในเกม

4.  Quality Assuring / Debugging
    เป็นขั้นตอนตรวจสอบคุณภาพและหาจุดบกพร่องของซอฟต์แวร์เกมขั้นสุดท้าย ซึ่งโดยทั่วไปแล้ว
    ในกรณีที่เป็นการพัฒนาซอฟต์แวร์เกมคอนโซลนั้นผู้ผลิตเครื่องเกมคอนโซลจะมีรายการตรวจสอบเพื่อตรวจสอบคุณภาพด้านต่างๆ
    เช่น การตรวจสอบข้อบกพร่อง (Bug)
    ที่เกิดขึ้นระหว่างการเล่นและระหว่างการเปลี่ยนเข้าหน้าจอคำสั่งต่างๆ
    การตรวจสอบข้อบกพร่องระหว่างการบันทึกข้อมูล เป็นต้น
    ก่อนที่จะส่งต้นฉบับซอฟต์แวร์เกมที่พัฒนาเสร็จสมบูรณ์แล้ว (Master copy)
    ให้แก่ผู้จัดจำหน่ายเพื่อส่งให้ผู้ผลิตเครื่องเกมคอนโซลทำการตรวจสอบคุณภาพขั้นสุดท้าย
    และเมื่อได้รับการอนุมัติให้ทำการผลิตจากผู้ผลิตเครื่องเกมคอนโซลแล้วจึงจำเข้าสู่กระบวนการจัดจำหน่ายต่อไป

ทั้งนี้ระยะเวลาในการพัฒนาซอฟต์แวร์จะแตกต่างกันตามแต่ละประเภทของ Platform
และรายละเอียดของแต่เกม ซึ่งส่วนใหญ่ใช้เวลาประมาณ 3-4 เดือน อย่างไรก็ตาม
สำหรับซอฟต์แวร์เกมที่มีความรายละเอียดสูงและมีความยากในการพัฒนา
ตลอดจนต้องมีการพัฒนาชุดคำสั่งและเครื่องมือเพิ่มเติม จะใช้เวลาเพิ่มขึ้นเป็นประมาณ 5-7 เดือน
โดยระหว่างขั้นตอนการพัฒนาซอฟต์แวร์ดังกล่าว ลูกค้าหรือผู้จัดจำหน่ายเกม
อาจเข้ามามีส่วนร่วมในการทดสอบเกมตั้งแต่ขั้นระหว่างการผลิต เพื่อเป็นการตรวจสอบคุณภาพ
และติดตามความคืบหน้าของการพัฒนาซอฟต์แวร์ ทั้งนี้
ในการจัดทำแผนการผลิตและพัฒนาซอฟต์แวร์นั้น
บริษัทจะทำการเผื่อระยะเวลาในการพัฒนาซอฟต์แวร์ไว้เพื่อป้องกันความผิดพลาดที่อาจจะเกิดขึ้นได้
ที่จะทำให้ไม่สามารถนำส่งเกมที่พัฒนาสำเร็จแล้วให้แก่ลูกค้าได้ทันตามกำหนด

1.  ผลกระทบต่อสิ่งแวดล้อม

-ไม่มี-